**Osnovna škola Brod Moravice**

51313 Brod Moravice, Školska 3

Tel/fax: 051/817-135

OIB: 17803046872

e-mail: os.brod.moravice@gmail.com

Brod Moravice, 18.07.2025. godine

Obrazloženje izvršenja plana za razdoblje 01.01.2025. do 30.06.2025. g.

Na temelju Zakona o proračunu (NN 144/21) člancima 81.- 86. i Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023) Osnovna škola Brod Moravice izradila je Prijedlog izvještaja o izvršenju financijskog plana za razdoblje 01.01.2025.-30.06.2025. godine koji se sastoji od Općeg i Posebnog dijela.

Opći dio sastoji se od:

* Sažetka Računa prihoda i rashoda i Računa financiranja
* Prihoda i rashoda po ekonomskoj klasifikaciji
* Prihoda i rashoda po izvorima financiranja
* Rashoda prema funkcijskoj klasifikaciji

Posebni dio sastoji se od:

* Rashoda po programskoj i ekonomskoj klasifikaciji po Izvorima financiranja

Prihodi i rashodi u prvoj polovici 2025. godine kretali su se uglavnom u okvirima planiranih sredstava.

Iz sažetka općeg dijela vidljivo je da su ukupni prihodi u razdoblju 01.01.2025.-30.06.2025. godine u odnosu na plan ostvareni u visini 45,73 %, što je gotovo u potpunosti ostvaren plan, dok su rashodi ostvareni u visini 52,76%, što znači da je polugodišnji plan malo premašen, a sve to zbog usklađenja i dopuna knjigovodstvenog evidentiranja zbog primjene novog Pravilnika o proračunskom računovodstvu. Naime, novim Pravilnikom ukinuta je skupina 193 kontinuirani rashodi budućih razdoblja te se plaća za lipanj knjiži na odgovarajuće račune razreda 3 (rashodi poslovanja) uslijed čega je došlo do odstupanja.

**Prihodi i rashodi po ekonomskoj klasifikaciji**

Skupina 63 - pomoći proračunskim korisnicima iz proračuna koji im nije nadležan za plaću i materijalna prava zaposlenika - plan je izvršen u visini od 47,07%, što je gotovo u potpunosti izvršenje polugodišnjeg dijela plana.

Skupina konta 65 - prihodi za posebne namjene, plan je u izvršenju 49,1%

Skupina konta 67 - prihodi iz nadležnog proračuna - izvršenje plana je 36,21 % zbog zakonskih godišnjih kontrola objekata i opreme, te sistematskih pregleda koji će biti utrošeni u drugoj polovici godine.

Skupina konta 31 - rashodi za zaposlene - plan ostvaren u visini 55.35 zbog već spomenutog načina knjiženja, a vezano uz novi Pravilnik o proračunskom računovodstvu.

Skupina konta 32 - materijalni rashodi - plan je ostvaren u visini 40,15 %, zbog već spomenutog troška u drugoj polovici godine.

**Prihodi i rashodi prema izvorima financiranja**

Izvor 11 - opći prihodi i primici - prihodi i rashodi uvećani su u odnosu na plan zbog povećanja osnovice za obračun plaća za pomoćnike u nastavi.

Izvor 43 - prihodi za posebne namjene – plan izvršen u visini 49,10%

Izvor 44 - prihodi za decentralizirane funkcije - izvršenje plana je 27,76% zbog već spomenutih zakonskih kontrola zgrade i opreme te sistematskih pregleda koji će biti ostvareni u drugoj polovici 2025. godine.

Izvor 52 - pomoći – prihodi se kreću u okviru planiranih sredstava, dok su rashodi uvećani zbog knjiženja 7 umjesto dosadašnjih 6 plaća.

**Rashodi prema funkcijskoj klasifikaciji**

Rashodi prema funkcijskoj klasifikaciji izvršeni su u odnosu na plan u visini 43,50%.

**Rashodi prema programskoj i ekonomskoj klasifikaciji po izvorima financiranja**

Rashodi se dijele na sljedeće programe:

* 5301 - Osnovnoškolsko obrazovanje
* 5302 - Unaprjeđenje kvalitete odgojno obrazovnog sustava
* 5308 – Kapitalna ulaganja u odgojno obrazovnu infrastrukturu

U okviru programa Osnovnoškolsko obrazovanje rashodi su se kretali u okviru financijskog plana i izvršeni su 53,41%.

U okviru programa Nabava udžbenika došlo je do odstupanja plana zato što je tek sada u tijeku nabava udžbenika, koja će biti realizirana do početka nove školske godine.

U okviru programa Prehrana za učenike u osnovnim školama također je došlo do odstupanja u odnosu na plan, zbog toga što škola prati izostanak učenika s nastave i tada se naručuje manji broj obroka, što planom nije moguće u potpunosti unaprijed predvidjeti.

**POSEBNI IZVJEŠTAJ U GODIŠNJEM IZVJEŠTAJU O IZVRŠENJU FINANCIJSKOG PLANA**

**Izvještaj o zaduživanju na domaćem i stranom tržištu novca i kapitala**

Škola se u u prvoj polovici 2025. godine nije zaduživala na domaćem i stranom tržištu novca i kapitala te nema zaduživanja po dugoročnim kreditima i zajmovima.

**Izvještaj o korištenju sredstava fondova Europske unije**

Škola ne koristi sredstva fondova Europske unije.

**Izvještaj o danim zajmovima i potraživanjima po danim zajmovima**

Škola nema dane zajmove i potraživanja.

**Izvještaj o stanju potencijalnih obveza po osnovi sudskih sporova proračunskog korisnika na kraju izvještajnog razdoblja odnosno na dan 30.06.2025. godine.**

Škola nema navedenih potencijalnih obveza po osnovi sudskih sporova.

**Izvještaj o danim jamstvima i plaćanjima po protestnim jamstvima.**

Škola nema danih jamstava po protestnim jamstvima.

 Ravnateljica:

 Tajana Jauk Mance, dipl.teol.